Στη Γρενάδα διεξάγονται **εκλογές** για την ανάδειξη των μελών της Βουλής των Αντιπροσώπων. Γενικές εκλογές έγιναν το 1869 , το 1925, το 1951, 1954, 1957, 1961, 1962, 1967 και 1972 πριν την ανεξαρτησία. Το πρώτο δημοψήφισμα στην ιστορία της χώρας διεξήχθη το 2016.

Βουλευτικές εκλογές
-------------------

Πρόσφατες εκλογές (2022)
------------------------

Κύριο λήμμα: Γενικές εκλογές Γρενάδας 2022
Οι πιο πρόσφατες εκλογές διεξήχθησαν πρόωρα τον Ιούνιο του 2022.

Προηγούμενες εκλογές
--------------------

### 1976

Οι πρώτες γενικές εκλογές μετά την ανεξαρτησία της χώρας από το Ηνωμένο Βασίλειο διεκδίκησαν στις 7 Δεκεμβρίου 1976. Το αποτέλεσμα ήταν η νίκη του Ενωμένου Εργατικού Κόμματος της Γρενάδας του Έρικ Γκέρι, ο οποίος κέρδισε τις 9 από τις συνολικά 15 έδρες έναντι της αντιπολιτευόμενης Λαϊκής Συμμαχίας και του Ενωμένου Λαϊκού Κόμματος. Ωστόσο, οι εκλογές επισκιάστηκαν από νοθεία και χαρακτηρίστηκαν νόθες και από τους διεθνείς παρατηρητές, καθώς η μυστικά αστυνομία του Γκέρι, γνωστή ως η Συμμορία της Μαγκούστας, απειλούσαν την αντιπολίτευση. Η προσέλευση ήταν 65,2%.

Έπειτα από τρία χρόνια ο Γκέρι ανατράπηκε από το Νέο Κίνημα Κοσμημάτων, κίνηση που υποστηρίχθηκε από την πλειοψηφία του κόσμου.

### 1984

Στις 3 Δεκεμβρίου 1984 διεξήχθησαν οι πρώτες εκλογές μετά την αμερικανική εισβολή του 1983 και δύο πραξικοπήματα.. Στις εκλογές το Νέο Εθνικό Κόμμα κέρδισε 14 επί συνόλου 15 εδρών με τη συμμετοχή να διαμορφώνεται στο 86,2%.

### 1990

Στις γενικές εκλογές του 1990, που έγιναν στις 13 Μαρτίου, νικητής αναδείχθηκε το Εθνικό Δημοκρατικό Κογκρέσο, καθώς από τις συνολικά 15 έδρες κέρδισε τις 7, με ποσοστό συμμετοχής 68,4%.

### 1995

Το Νέο Εθνικό Κόμμα κέρδισε τις 8 από τις συνολικά 15 έδρες στις εκλογές που διενεργήθηκαν στις 20 Ιουνίου 1995. Η συμμετοχή ήταν 61,7%.

### 1999

Οι επόμενες εκλογές έγιναν πρόωρα στις 18 Ιανουαρίου 1999 και το κυβερνών Νέο Εθνικό Κόμμα κέρδισε σαρωτική νίκη, καταλαμβάνοντας και τις 15 έδρες. Η συμμετοχή καταγράφηκε στο 56,5%. Έτσι, ο πρωθυπουργός κέρδισε και 2η θητεία. Ήταν μόλις η 2η φορά που μία κυβέρνηση είχε πετύχει την επανεκλογή της από το 1974.

### 2003

Στις εκλογές που διενεργήθηκαν στις 27 Νοεμβρίου 2003, το κυβερνών Νέο Εθνικό Κόμμα του πρωθυπουργού Κιθ Μίτσελ κέρδισε τρίτη συνεχόμενη νίκη, αν και με μειωμένα τα ποσοστά του. Η προσέλευση στις κάλπες ήταν 57,7%.

**Αποτελέσματα βουλευτικών εκλογών για Βουλή των Αντιπροσώπων, 27 Νοεμβρίου 2003** 

ε • σ | Κόμματα | Ψήφοι | % | +/- | Έδρες | +/- |
| --- | --- | --- | --- | --- | --- |
| Νέο Εθνικό Κόμμα | 22.566 | 48,0 | -14,2 | 8 | -7 |
| Εθνικό Δημοκρατικό Κογκρέσο | 21.445 | 45,6 | +20,7 | 7 | +7 |
| Ενωμένο Εργατικό Κόμμα της Γρενάδας |  | 3,2 |  | - |  |
| Εργατικό Κίνημα του Λαού |  | 2,2 |  | - |  |
| **Σύνολο** (συμμετοχή 57,4%) | 47.239 |   |   | **15** |   |
| Άκυρα | 249 |  |
| Σύνολο ψήφων | 47.488 |
| Εγγεγραμμένοι | 82.270 |
| Πηγή: Εκλογικό Αρχείο του Adam Carr, IPU Parline και AFP |

### 2008

Στις 8 Ιουλίου του 2008 διεξήχθησαν βουλευτικές εκλογές.
 Σύμφωνα με τα πρώτα αποτελέσματα, το αντιπολιτευόμενο Εθνικό Δημοκρατικό Κογκρέσο κέρδισε 11 έδρες έναντι μόνο 4 για το κυβερνών Νέο Εθνικό Κόμμα. Ως αποτέλεσμα. ο Τίλμαν Τόμας αντικατέστησε στην πρωθυπουργία τον Κιθ Μίτσελ.

**Αποτελέσματα βουλευτικών εκλογών για Βουλή των Αντιπροσώπων, 8 Ιουλίου 2008** 

ε • σ | Κόμματα | Ψήφοι | % | +/- | Έδρες | +/- |
| --- | --- | --- | --- | --- | --- |
| Κόμματα | Ψήφοι | % | +/– | Έδρες | +/– |
| Εθνικό Δημοκρατικό Κογκρέσο | 29.007 | 50,97 | +5,4 | 11 | +4 |
| Νέο Εθνικό Κόμμα | 27.189 | 47,77 | –0,2 | 4 | –4 |
| Πλατφόρμα Εργατικών | 478 | 0,84 | –2,4 | — | ±0 |
| Καλή Δημοκρατία Ole | 3 | 0,01 | — | — | — |
| Ανεξάρτητοι | 12 | 0,02 | — | — | — |
| *Άκυρα* | 222 | 0,39 | — |
| **Σύνολο** (συμμετοχή 80,3%) | 56.911 | 100,0 |   | **15** |   |
| Εγγεγραμμένοι ψηφοφόροι | 70.869 |  |
| Πηγή: Grenada Broadcast |

### 2013

Κύριο λήμμα: Γενικές εκλογές στη Γρενάδα (2013)
Bουλευτικές εκλογές διεξήχθησαν στις 19 Φεβρουαρίου του 2013. Το αντιπολιτευόμενο Νέο Εθνικό Κόμμα του Κιθ Μίτσελ κέρδισε όλες τις έδρες, συνολικά 15.

### 2018

Στις εκλογές του 2018, το κυβερνών Νέο Εθνικό Κόμμα κέρδισε όλες τις έδρες του Κοινοβουλίου, συνολικά 15, πετυχαίνοντας την δεύτερη συνεχή σαρωτική νίκη, μετά τη νίκη στις εκλογές του 2013.

Δημοψηφίσματα
-------------

### 2016

Κύριο λήμμα: Δημοψήφισμα στη Γρενάδα (2016)
Το πρώτο δημοψήφισμα στην ιστορία της Γρενάδας διεξήχθη στις 24 Νοεμβρίου 2016. Και οι 7 προτάσεις που τέθηκαν στο δημοψήφισμα απορρίφθηκαν από το εκλογικό σώμα.

### 2018

Κύριο λήμμα: Δημοψήφισμα στη Γρενάδα (2018)

Παραπομπές
----------

1. 1 2 3  Nohlen, D (2005) *Elections in the Americas: A data handbook, Volume I*, p307 ISBN 978-0-19-928357-6
2. ↑  Nohlen, pp301-302
3. ↑  Nohlen, p310
4. ↑  Nohlen, p302
5. ↑  Nohlen, p311
6. ↑  «Grenada: parliamentary elections House of Representatives, 1995». *Inter-Parliamentary Union*. Ανακτήθηκε στις 2 Ιουνίου 2010.
7. ↑  «Grenada's government win landslide victory». *BBC News Online*. 1999-01-19.. Ανακτήθηκε στις 2010-06-03.
8. ↑  «Grenada PM wins second term». *BBC News Online*. 1999-01-19.. Ανακτήθηκε στις 2010-06-03.
9. ↑  «Grenada: parliamentary elections House of Representative, 1999». *Inter-Parliamentary Union*. Ανακτήθηκε στις 2 Ιουνίου 2010.
10. ↑  «Grenada PM takes oath». *Daily News*. 1999-01-24.. Ανακτήθηκε στις 2010-06-03. [*νεκρός σύνδεσμος*]
11. ↑  Search - Global Edition - The New York Times
12. ↑  «Grenada Broadcast - GRENADIANS HAVE SPOKEN!!!». Αρχειοθετήθηκε από το πρωτότυπο στις 3 Αυγούστου 2008. Ανακτήθηκε στις 1 Απριλίου 2017.
13. ↑  «Grenada to Hold Elections Feb. 19». Caribbean Journal. 2013-01-13.. Ανακτήθηκε στις 2013-01-14.
14. ↑  Grenada Election Landslide Αρχειοθετήθηκε 2013-03-07 at Archive.is Carib Arena, 20 Φεβρουαρίου 2013
15. ↑  «Clean sweep for Mitchell in Grenada's general election». LOOP NEWS. 14 Μαρτίου 2018. Αρχειοθετήθηκε από το πρωτότυπο στις 11 Μαΐου 2018. Ανακτήθηκε στις 18 Μαρτίου 2018.
16. ↑  Referendum Grenada Parliamentary Elections Office